මේ ගැටලුවට හේතු වන්නේ කුමක්ද යන්න පිළිබඳ කළ පර්යේෂණවලින් පෙනී ගොස් ඇත්තේ විවිධ මානසික ගැටලු බලපාන බවත් විශාදය යන මානසික රෝගය ප්‍රධාන හේතු‍ව බවත් වෛද්‍ය මහීපාල මහතා පැවැසුවේය.මානසික රෝගයන් මුලින් හඳුනාගැනීම මඟින් සියදිවි හානි කර ගැනීම වළක්වා ගත හැකි බවත් දරිද්‍රතාව හා මානසික රෝග අතර සම්බන්ධතාවක් පවතින බවත් මානසික රෝග පිළිබඳ විශේෂඥ වෛද්‍ය නීල් ප්‍රනාන්දු මහතා කීය.